Ο **Δήμαρχος του Γιβραλτάρ** είναι ο επίσημος ανώτατος αξιωματούχος της πόλεως του Βρετανικού Υπερπόντιου Εδάφους του Γιβραλτάρ. Ο δήμαρχος διορίζεται από τα εκλεγμένα Μέλη του Κοινοβουλίου και το γραφείο του βρίσκεται στο Δημαρχείο του Γιβραλτάρ επί της πλατείας Τζον Μάκιντος. Από την 1η Ιουνίου 2021 ο Κρίστιαν Σάντος κατέχει το αξίωμα του δημάρχου, έχοντας διαδεχτεί τον Τζον Κονκλέιβς.

Ιστορία
-------

Το δημοτικό συμβούλιο του Γιβραλτάρ από την δημιουργία του, το 1923, είχε έναν Πρόεδρο. Το 1955 μετά από αίτημα του δημοτικού συμβουλίου ο αξιωματούχος πήρε τον τίτλο του δημάρχου. Και έτσι ο δήμαρχος επιλεγόταν μέσα από το δημοτικό συμβούλιο. Ο τότε πρόεδρος του δημοτικού συμβουλίου, Τζόσουα Χάσαν διατέλεσε και πρώτος δήμαρχος του Γιβραλτάρ.

### Σύνταγμα του 1969

Το δημοτικό συμβούλιο έπαψε να υπάρχει μετά την υπογραφή του Συντάγματος του 1969. Παρόλα αυτά, το αξίωμα του δημάρχου του Γιβραλτάρ παρέμεινε αλλά πλέον μόνο με συμβολικό και εθιμοτυπικό χαρακτήρα και εκλεγόταν από το Κοινοβούλιο. Αυτό σήμαινε πως το αξίωμα καταλαμβανόταν είτε από τον πρόεδρο του κοινοβουλίου είτε από κάποιον υπουργό της κυβέρνησης. 

### Σύνταγμα του 2006

Μετά την υπογραφή του νέου Συντάγματος του 2006, ο δήμαρχος δεν έπρεπε πλέον να επιλέγεται ανάμεσα από τα Μέλη του Κοινοβουλίου. Αντίθετα, ο δήμαρχος διορίζεται από το Κοινοβούλιο. Πρόθεση του νέου συντάγματος ήταν να δημιουργήσει ένα νέο σύστημα στο οποίο όλοι οι πολίτες της κοινότητας θα μπορούνε να διοριστούν στο αξίωμα του δημάρχου για μονοετή περίοδο. Η Κυβέρνηση του Γιβραλτάρ ανακοίνωσε ότι ένα θα διορίζεται και ένας αναπληρωτής δήμαρχος για την ίδια περίοδο, ο οποίος θα λαμβάνει το αξίωμα του δημάρχου το επόμενο έτος.

Διορισμός
---------

Ο δήμαρχος του Γιβραλτάρ διορίζεται από το Κοινοβούλιο αλλά πλέον όχι μέσα από το Κοινοβούλιο και παραμένει στο αξίωμα για την περίοδο ενός έτους.

### Αναπληρωτής δήμαρχος

Για την ίδια χρονική περίοδο διορίζεται από το κοινοβούλιο και ένας αναπληρωτής δήμαρχος για να τον βοηθά στην διεκπεραίωση των καθηκόντων του όπως επίσης και να ασκεί τα καθήκοντα του όποτε αυτό είναι ανίκανος να τα φέρει εις πέρας σε ένα δημόσιο γεγονός. Ο αναπληρωτής δήμαρχος αναλαμβάνει το αξίωμα του δημάρχου την επόμενη χρονιά και ένας νέος αναπληρωτής διορίζεται.

Κατάλογος Δημάρχων του Γιβραλτάρ
--------------------------------

### Μετά το αίτημα του 1955

| # | Πορτραίτο | Όνομα
(γέννηση-θάνατος) | Θητεία |
| --- | --- | --- | --- |
| Αρχή θητείας | Τέλος θητείας | Διάρκεια θητείας |
| 1 |  | **Σερ Τζόσουα Χασάν**
(1915-1997) | 23 Φεβρουαρίου 1955 | 2 Ιουνίου 1969 | 14 χρόνια, 100 ημέρες |

### Μετά το Σύνταγμα του 1969

| # | Πορτραίτο | Όνομα
(γέννηση-θάνατος) | Θητεία |
| --- | --- | --- | --- |
| Αρχή θητείας | Τέλος θητείας | Διάρκεια θητείας |
| 2 |  | **Ουίλιαμ Τόμσον** | 2 Ιουνίου 1969 | 6 Νοεμβρίου 1970 | 1 χρόνος, 154 ημέρες |
| 3 |  | **Άλφρεντ Βάσκεζ** | 6 Νοεμβρίου 1970 | 22 Απριλίου 1976 | 5 χρόνια, 166 ημέρες |
| 4 |  | **Αντόλφο Κανέπα**
(1940-) | 22 Απριλίου 1976 | 31 Δεκεμβρίου 1978 | 2 χρόνια, 249 ημέρες |
| 5 |  | **Χόρας Τζ. Ζάμιτ** | 1 Ιανουαρίου 1979 | 31 Ιουλίου 1979 | 213 ημέρες |
| 6 |  | **Έιμπραχαμ Σερφάτι** | 1 Αυγούστου 1979 | 31 Ιουλίου 1988 | 9 χρόνια |
| 7 |  | **Μαρί Μοντεγκρίφο**
(1950-2022) | 1 Αυγούστου 1988 | 20 Μαρτίου 1995 | 6 χρόνια, 259 ημέρες |
| 8 |  | **Ρόμπερτ Μορ** | 20 Μαρτίου 1995 | 31 Ιουλίου 1996 | 1 χρόνος, 121 ημέρες |
| 9 |  | **Τζον Αλκαντάρα** | 1 Αυγούστου 1996 | 31 Ιουλίου 2004 | 8 χρόνια |
| 10 |  | **Κλάιβ Μπέλτραν**
(1949-) | 1 Αυγούστου 2004 | 31 Ιουλίου 2008 | 4 χρόνια |

### Μετά το Σύνταγμα του 2006

| # | Πορτραίτο | Όνομα
(γέννηση-θάνατος) | Θητεία |
| --- | --- | --- | --- |
| Αρχή θητείας | Τέλος θητείας | Διάρκεια θητείας |
| 11 |  | **Σόλομον Λέβι**
(1936-2016) | 1 Αυγούστου 2008 | 31 Ιουλίου 2009 | 1 χρόνος |
| 12 |  | **Όλγα Ζάμιτ**
(1940-) | 1 Αυγούστου 2009 | 31 Ιουλίου 2010 | 1 χρόνος |
| 13 |  | **Άντονι Λόμπαρντ**
(1953-) | 1 Αυγούστου 2010 | 31 Ιουλίου 2011 | 1 χρόνος |
| 14 |  | **Τζούλιο Αλκαντάρα**
(1944-) | 1 Αυγούστου 2011 | 31 Ιουλίου 2012 | 1 χρόνος |
| 15 |  | **Άντονι Λίμα**
(1946-) | 1 Αυγούστου 2012 | 31 Ιουλίου 2014 | 2 χρόνια |
| 16 |  | **Αντόλφο Κανέπα**
(1940-) | 1 Αυγούστου 2014 | 31 Ιουλίου 2017 | 3 χρόνια |
| 17 |  | **Καϊάνε Αλντορίνο**
(1986-) | 1 Αυγούστου 2017 | 4 Απριλίου 2019 | 1 χρόνος, 244 ημέρες |
| 18 |  | **Τζον Γκονκάλβες** | 4 Απριλίου 2019 | 1 Ιουνίου 2021 | 2 χρόνια, 59 ημέρες |
| 19 |  | **Κρίστιαν Σάντος**
(1981-) | 1 Ιουνίου 2021 | 6 Ιουνίου 2023 | 2 χρόνια, 5 ημέρες |
| 20 |  | **Κάρμεν Γκόμεζ** | 6 Ιουνίου 2023 | *Εν ενεργεία* |